TMB เห็นโอกาสธุรกรรมระหว่างประเทศเปิดสายด่วนรับลูกค้าธุรกิจด้านโอนเงิน
นางพรรณแข นันทวิสัย หัวหน้าเจ้าหน้าที่บริหารธุรกรรมระหว่างประเทศ ธนาคารทหารไทย จำกัด (มหาชน) หรือ TMB เปิดเผยว่า ทีเอ็มบีเปิดให้บริการ"สายด่วน SME เพื่อการโอนเงินตราต่างประเทศและนำเข้า-ส่งออก"เพื่อเป็นช่องทางพิเศษที่พัฒนาขึ้นมาให้คำปรึกษากับลูกค้าด้านบริการโอนเงินระหว่างประเทศ ข้อมูลอัตราแลกเปลี่ยน ธุรกรรมระหว่างประเทศ ตลอดจนคำแนะนำเรื่องวงเงินสินเชื่อเพื่อการนำเข้า-ส่งออกจึงช่วยให้ลูกค้าเอสเอ็มอีรายเล็กมีความรู้ ความเข้าใจ สามารถเข้าถึงข้อมูลข่าวสารที่จำเป็น และมีความมั่นใจในการทำธุรกิจมากยิ่งขึ้น
20 ม.ค. 2559

นางพรรณแข นันทวิสัย หัวหน้าเจ้าหน้าที่บริหารธุรกรรมระหว่างประเทศ ธนาคารทหารไทย จำกัด (มหาชน) หรือ TMB เปิดเผยว่า ทีเอ็มบีเปิดให้บริการ”สายด่วน SME เพื่อการโอนเงินตราต่างประเทศและนำเข้า-ส่งออก”เพื่อเป็นช่องทางพิเศษที่พัฒนาขึ้นมาให้คำปรึกษากับลูกค้าด้านบริการโอนเงินระหว่างประเทศ ข้อมูลอัตราแลกเปลี่ยน ธุรกรรมระหว่างประเทศ ตลอดจนคำแนะนำเรื่องวงเงินสินเชื่อเพื่อการนำเข้า-ส่งออกจึงช่วยให้ลูกค้าเอสเอ็มอีรายเล็กมีความรู้ ความเข้าใจ สามารถเข้าถึงข้อมูลข่าวสารที่จำเป็น และมีความมั่นใจในการทำธุรกิจมากยิ่งขึ้น
TMB ให้ความสำคัญกับเรื่องของธุรกรรมระหว่างประเทศมาอย่างต่อเนื่อง ไม่เพียงแค่การพัฒนาผลิตภัณฑ์และบริการการเงินที่ตอบโจทย์ และอำนวยความสะดวกให้กับกลุ่มเอสเอ็มอีเท่านั้น แต่ยังคำนึงถึงการเสริมศักยภาพด้วยการให้ความรู้ เพื่อสร้างโอกาสให้สามารถเติบโตได้อย่างเต็มศักยภาพ ซึ่งในปี 2559 นี้ มีปัจจัยหลายประการทั้งการเติบโตของการค้าชายแดน และกลุ่มประเทศ CLMV (กัมพูชา ลาว เมียนมาร์ และเวียดนาม) ที่มีศักยภาพสูง ทำให้ผู้ประกอบการด้านนำเข้า-ส่งออกมีโอกาสในการเติบโตมากยิ่งขึ้น
และจากผลการศึกษาความต้องการของเอสเอ็มอีขนาดเล็ก และผู้ประกอบการด้านนำเข้า-ส่งออก พบว่า ลูกค้ารายเล็กต้องการธนาคารที่รับฟังและพร้อมที่จะให้คำแนะนำอย่างสะดวกสบายและใกล้ชิด เนื่องจากลูกค้ามีความกังวล เพราะขาดความรู้ในการทำธุรกรรมระหว่างประเทศ ซึ่งเป็นสิ่งที่เข้าใจยากและซับซ้อน
นายศรัณย์ ภู่พัฒน์ หัวหน้าเจ้าหน้าที่บริหารธุรกิจตลาดเงิน TMB กล่าวว่า การทำธุรกรรมระหว่างประเทศ สิ่งสำคัญที่ผู้ประกอบการต้องคำนึงถึงคือ เรื่องอัตราแลกเปลี่ยน เนื่องจากความผันผวนของอัตราแลกเปลี่ยนอาจส่งผลกระทบต่อกำไรขาดทุนของของบริษัทอย่างหลีกเลี่ยงไม่ได้ สำหรับลูกค้าเอสเอ็มอีรายเล็ก ธนาคารมีทีมผู้เชี่ยวชาญเฉพาะคอยให้คำปรึกษาในเรื่องอัตราแลกเปลี่ยน เพื่อให้ลูกค้าของเราสามารถเข้าถึงข้อมูลด้านอัตราแลกเปลี่ยน รวมทั้งให้คำแนะนำในเรื่องการบริหารอัตราแลกเปลี่ยนอย่างรอบด้าน ผู้ประกอบการสามารถทำการค้าระหว่างประเทศได้อย่างมั่นใจ และลดความเสี่ยงหรือความสูญเสียที่อาจเกิดขึ้น